Golpo ti Tailandia

Ti **Golpo ti Tailandia**, historikal nga ammo a kas ti **Golpo ti Siam**, ket ti ababaw nga ima ti Baybay Abagatan Tsina a bineddengan babaen ti Cambodia, Tailandia, ken Bietnam.

## Dagiti nagan
Ti moderno a Tailandes a nagan ti golpo ket  *Ao Thai* (, , "Golpo Tailandes") ken "Golpo ti Tailadia" ken naamponen a kas opisial a nagan ti bagi ti danum babaen ti Gunglo ti Internasional a Hidrograpiko.Ti naganna iti Malayo ken Khmer ket agtultuloy a ti "Golpo ti Siam" (*Teluk Siam* ken *Chhoung Samut Siem*). Iti Tailandes, thi golpo ket historikal nga ammo a kas *Ao Sayam* ().

Daytoy ket kadawyan a nainaganan iti **[[Magnus Sinus|Nalatak a Golpo]]** () nga ammo dagiti Griego, Romano, Arabo, Persiano, ken dagiti Renasimiento a kartograpo sakbay dagiti adu nga iyu-umay dagiti Portuges nga eksplorador ket inikkatda ti ulimaw a peninsula ti Ipus ti Dragon manipud iti Europeano a mapmapa iti lubong idi las-ud ti maika-16 a siglo.

## Heograpia
Ti Golpo ti Tailandia ket bineddenagn babaen ti Cambodia, Tailandia, ken Bietnam. Daytoy ket sakupenna iti kalawa iti 304,000&nbsp;km2 manipud iti 6° N aginggana iti 13°30' N latitud ken 99°E aginggana iti 104° E longitud. Ti akin-amianan nga ungto ti golpo ket ti Luek ti Bangkok idiay sabangan ti Karayan Chao Phraya. Ti akin-abagatan a pagbeddenagn ti golpo ket ipalawag babaen ti linia manipud iti Rawis Bai Bung idiay akin-abagatan a Bietnam (iti abagatan bassit ti sabangan ti karayan Mekong) aginggana iti siudad ti Kota Bharu idiay aplaya ti Malaysia.

Ti Golpo ti Tailandia ket relatibo nga ababaw: ti natimbeng a kaadalemna ket  ken ti kaadalemna ket  laeng. Daytoy ket mangaramid ti nabuntog a panagisinnukat ti danum, ken ti napigsa ti sumrek a danum manipud kadagiti karayan ket mangbassit ti kaapgad iti golpo (3.05–3.25%) ken mangpalames kadagiti sedimento. Dagiti laeng ad-adalem a paset ti addaan iti nangatngato a kaapgad (3.4%) a panagayus iti golpo manipud iti Baybay Abagatan Tsina. Daytoy ket punnuenna ti tengnga a depresion iti baba ti kaadalem iti . Dagiti nangruna a karayan nga agayus iti golpo ket ti Chao Phraya, ket mairaman dagiti distributariona a Karayan Tha Chin, dagiti Karayan Mae Klong, ken Bang Pakong idiay Luek ti Bangkok, ken iti basbassit a grado ti Karayan Tapi nga agayus idiay Luek Bandon iti abagatan a laud ti golpo.

Ipalawag ti Gunglo ti Internasional a Hidrograpiko ti akin-abagatan a patingga ti Golpo ti Tailandia wenno Siam a kas "Ti linia nga agtartaray manipud iti akinlaud a patingga ti Cambodia wenno Punto Camau (8°36'N) aginggana iti akin-amianan a patingga iti punto idiay daya a bangir ti estuario ti Karayan Kelantan ()". Uray ania ti makunkuna ti panagtunton ti panangipalawag, ti Punto Camau ket mabirukan idiay Bietnam.

### Dagiti luek
Luek ti Bangkok, Luek Prachuap, Ao Manao, Luek Sattahip.

### Dagiti isla

Ti sumaganad ket dagiti sumagmamano a nangruna nga isla iti golpo: Ko Samui, Ko Pha Ngan, Ko Tao, Ko Phaluai, Ko Sichang, Ko Lan, Ko Phai, Ko Khram, Ko Samae San, Ko Samet.

## Turismo
Ti Golpo ti Tailandia ket mangibalay kadagiti adu a raw-ang ti korales nga adu a makaawis kadagiti agbatbatok. Ti tropikal a kabara ti danum ket mangawis kadagiti adu a turista. Dagiti kangrunaan a papanan dagiti turista iti Golpo ti Tailandia ket dagiti isla ti Ko Samui ken Ko Pha Ngan idiay Probinsia ti Surat Thani, Pattaya idiay Probinsia ti Chonburi, Cha-Am idiay Probinsia ti Phetchaburi, Hua Hin idiay Probinsia ti Prachuap Khiri Khan, ken Ko Samet idiay Probinsia ti Rayong.

## Dagiti suppiat ti teritorio
Ti lugar a pagbaetan ti Malaysia, Tailandia, Cambodia, ken Bietnam ket suheto dagiti nadumaduma a suppiat ti teritorio. Ti Malaysia ken Tailandia ket nagtulagda nga agtinnulong iti panagpadur-as kadagiti naisuppiatan a lugar, a mairaman dagiti isla ti Ko Kra ken Ko Losin. Ti napauten a suppiat a pagbaetan ti Cambodia ken Bietnam iti Golpo ti Tailandia ket kangrunaan a maipanggep iti isla ti Phú Quốc wenno Koh Tral iti Khmer, nga adda idiay aplaya ti Cambodian. Tuntonen pay ti Cambodia ti  iti lugar ti samang.

## Dagiti nagibasaran